b'\n_START_ARTICLE_\nBrian Adams\n_START_SECTION_\nWorld Wrestling Federation\n_START_PARAGRAPH_\nBrian Adams debuterede i WWF som medlem af Demolition med navnet Crush. Han blev senere en farverig person fra Hawaii, stadig med navnet Crush, og her fejdede han bl.a. med Doink the Clown. Brian Adams blev i midten af 1990\'erne anholdt for at have kokain p\xc3\xa5 sig. Da han vendte tilbage til WWF, skiftede hans rolle fuldst\xc3\xa6ndig og han begyndte at opf\xc3\xb8re sig som en biker. I 1997 forlod han WWF i protest efter Vince McMahon havde snuppet WWF titlen fra Bret Hart.\n_START_SECTION_\nWorld Championship Wrestling\n_START_PARAGRAPH_\nBrian Adams dukkede op i WCW under sit rigtige navn, og blev straks medlem af nWo. I 1999 blev han medlem af nWo Black & White hvor han og de andre medlemmer k\xc3\xa6mpede mod hinanden om lederskabet. Brian Adams blev i sommeren samme \xc3\xa5r sat til at spille rollen som WCW\'s helt nye produkt af et samarbejde med rockbandet Kiss, The Demon. Adams blev dog erstattet i denne rolle af Dale Torborg. I 2000, da Vince Russo og Eric Bischoff overtog WCW, vendte han endelig tilbage. Denne gang sammen med Bryan Clarke som holdet, KroniK. Holdet fik matchende t\xc3\xb8j, og i forvejen lignede de to hinanden fysisk. KroniK fik mange fans da de var opr\xc3\xb8rere mod New Blood. I efter\xc3\xa5ret 2000 blev de dog "bad guys", og begyndte at modtage penge fra wrestlere for at udf\xc3\xb8re deres beskidte arbejde. Ved WCW Halloween Havoc fors\xc3\xb8gte de at ende karrieren p\xc3\xa5 Goldberg, per ordre fra Mike Sanders, men de fejlede.\n_START_SECTION_\nWorld Wrestling Federation - Del 2\n_START_PARAGRAPH_\nAdams og Clarke vendte begge tilbage til WWF for en kort bem\xc3\xa6rkning. De blev bragt ind af Stevie Richards for at f\xc3\xa5 The Undertaker og Kane ned med nakken. KroniK tabte til dem ved Unforgiven, og forsvandt fra WWF igen bagefter.\n_START_SECTION_\nAll Japan Pro Wrestling\n_START_PARAGRAPH_\nI 2002 besejrede KroniK, Taiyo Kea og Keiji Muto for at blive AJPW Tag Team mestre. De forsvarede titlerne i 4 m\xc3\xa5neder. I januar 2003 fik Adams en rygskade i en kamp mod Goldberg og Keiji Muto og m\xc3\xa5tte tr\xc3\xa6kke sig fra wrestling.\n_START_SECTION_\nBokse karriere\n_START_PARAGRAPH_\nBrian Adams \xc3\xb8nskede sig en boksekarriere, og fik hj\xc3\xa6lp af sin ven Randy Savage til at promovere sig. Der blev dog sat en stopper for hans karriere, efter hans rygskade i AJPW. Siden da har Brian Adams tjent som bodyguard til Randy Savage.\n_START_SECTION_\nTragisk D\xc3\xb8d\n_START_PARAGRAPH_\nBrian Adams blev fundet d\xc3\xb8d d. 13. august 2007 i en alder af blot 44.'